ג'ני האן

ג'ני האן (באנגלית: Jenny Han; נולדה ב-3 בספטמבר 1980) היא סופרת, תסריטאית, מפיקה בפועל ובמאית אמריקאית. היא ידועה בעיקר בזכות כתיבת הטרילוגיה "הקיץ שבו הפכתי ליפה", אותה עיבדה לסדרת טלוויזיה באותו השם עבור פריים וידאו. היא גם כתבה את הטרילוגיה "לכל הבנים שאהבתי פעם", שעובדה לסדרת סרטים בנטפליקס.

 ראשית חייה 
האן נולדה וגדלה בריצ'מונד, וירג'יניה, להורים קוריאנים-אמריקאים. היא סיימה את לימודיה בבית הספר לממשל ולימודים בין-לאומיים ע"ש מגי ווקר בשנת 1998, לאחר מכן למדה באוניברסיטת קרוליינה הצפונית בצ'אפל היל. בשנת 2006, היא סיימה תואר שני באמנויות יפות בכתיבה יוצרת בניו סקול.

 קריירה 
 כסופרת 
האן כתבה את ספרה הראשון, רומן הילדים "Shug", בזמן שלמדה בקולג'. "Shug" פורסם בשנת 2006 ועוסק באנמרי וילקוקס (שוג), ילדה בת שתים עשרה המנסה להתמודד עם האתגרים של חטיבת הביניים.

הפרויקט הבא שלה היה טרילוגיית רומנים לנוער על התבגרותה של נערה במהלך חופשת הקיץ שלה. שלושת הרומנים, "הקיץ שבו הפכתי ליפה", "זה לא קיץ בלעדיך", ו"קיץ לנצח", פורסמו בין השנים 2009 ל-2011 על ידי הוצאת סיימון אנד שוסטר והפכו במהרה לרבי מכר של הניו יורק טיימס. הטרילוגיה עוסקת בסיפורה של בלי קונקלין, הנאבקת לבחור בין שני אחים שהיא מכירה כל חייה ומתמודדת עם משולש אהבה סוער. הספרים תורגמו לעברית בהוצאת אגם החל מ-2020.

טרילוגיית הנוער השנייה של האן נכתבה בשיתוף פעולה עם  והחלה עם פרסום הספר "Burn for Burn" (בתרגום חופשי: שריפה תחת שריפה) בשנת 2012. הרומן עוקב אחר שלוש תלמידות תיכון המחפשות נקמה בעיירת האי שלהן. הספר מכיל אלמנטים על טבעיים ורומנטיים. הספר השני בטרילוגיה היה "Fire with Fire" (אש עם אש), שפורסם בשנת 2013, ואת "Ashes to Ashes" (אפר לאפר) משנת 2014.

בשנת 2014, האן הוציאה לאור רומן רומנטי לנוער, "לכל הבנים שאהבתי בעבר", על לארה ג'ין סונג קובי, תלמידת תיכון שחייה מתהפכים כאשר המכתבים שכתבה לחמשת אהובי העבר שלה נשלחים בדואר ללא ידיעתה. הרומן נבחר לעיבוד קולנועי תוך שבועות ספורים מפרסומו. ספר ההמשך, "נ.ב. אני עדיין אוהבת אותך", יצא לאור בשנה שלאחר מכן, וזכה בפרס הספרות האסייתי/אמריקאית האוקיינוס השקט לנוער לשנים 2015–2016. רומן שלישי, "לעולם ועד, לארה ג'ין", יצא לאור בשנת 2017. הספרים תורגמו לעברית בהוצאת אגם החל מ-2018.

 טלוויזיה וקולנוע 
הרומן "לכל הבנים שאהבתי בעבר" עובד לנטפליקס לסרט בשם "לכל הנערים שאהבתי", בכיכובה של לאנה קונדור בתפקיד הראשי. האם הייתה המפיקה הראשית. הסרט שודר בנטפליקס באוגוסט 2018, וזכה לביקורות חיוביות. להאן הייתה הופעת אורח קצרה בסרט. האן גם הייתה המפיקה בפועל של שניסרטי ההמשך "לכל הנערים: נ.ב. אני עדיין אוהבת אותך" ו"לכל הנערים: לעולם ועד" ששודרו ב-2020 וב-2021.

ביוני 2022, יצא לאור באמזון פריים "הקיץ שבו הפכתי ליפה". האן יצרה את הסדרה, המבוססת על טרילוגיית הספרים שלה באותו שם, ושימשה כבמאית ומפיקה בפועל. להאן היו הופעות אורח בעונות הראשונה והשנייה. בעיבוד הטלוויזיוני בוצעו מספר שינויים כדי להפוך את הסיפור למגוון יותר. לדוגמה, בספר, נראה שבלי היא ממוצא אירופאי, כפי שאושר על ידי עטיפת הספר המקורית. בסדרת הטלוויזיה, בלי מתוארת כדו-גזעית: אביה לבן ואמה קוריאנית-אמריקאית.בנוסף, אחד מבני זוגה של בלי, ג'רמיה פישר, בגילומו של גאווין קסלניו, מתואר כביסקסואל מוצהר, מאפיין שאינו קיים בספרים. הסדרה חודשה לעונה שנייה עוד לפני שיצאה העונה הראשונה. הסדרה חודשה לעונה שלישית ואחרונה, שעלתה באמזון פריים וידאו ב-16 ביולי 2025.

בשנת 2022, האן השיקה את חברת ההפקות שלה, Jenny Kissed Me, לאחר שחתמה על חוזה רב שנתי עם Amazon Prime Video. על העסקה, אמרה ג'ניפר סלקה, ראש אולפני אמזון, "ג'ני האן לא רק סופרת אהובה ונמכרת ביותר, אלא שהיא גם הביאה את קולה למסכים ברחבי העולם, מדברת אל מעריציה בקול אותנטי שמעורר השראה, מרגש אשר משעשע את בסיס המעריצים העצום והגדל שלה. אנחנו כל כך נרגשים להיות עכשיו הבית לג'ני ולעבודתה הפנטסטית שתבוא. אני יודעת שקהל היעד העולמי שלנו יודה לנו." בשנת 2023, האן נבחרה לאחת מ-50 מפיקות הטלוויזיה המובילות של השנה על ידי Variety ונבחרה לרשימת Creative 100 של Adweek.

במאי 2023, שודרה בנטפליקס הסדרה "באהבה, קיטי", ספין-אוף לסדרת הסרטים "לכל הנערים שאהבתי". האן יצרה את הסדרה ומשמשת כתסריטאית, מפיקה בפועל והבמאית בעונה הראשונה. הסדרה עוקבת אחר אחותה של לארה ג'ין, קיטי קובי, כשהיא יוצאת למסע משלה בפנימייה בסיאול, דרום קוריאה. העונה הראשונה הייתה מועמדת לפרס אמי לסדרת הנוער הטובה ביותר. ביוני 2023, נטפליקס הודיעה כי הסדרה חודשה לעונה 2 ששודרה ב-16 בינואר 2025.

 חיים אישיים 
כיום מתגוררת בברוקלין.

 ספרים 
 רומנים עצמאיים 
 Shug (2006)
 Clara Lee and the Apple Pie Dream (2011)
 My True Love Gave To Me: Twelve Holiday Stories (2014)

 טרילוגיית הקיץ שבו הפכתי ליפה 
 הקיץ שבו הפכתי ליפה (2009), תרגום לעברית: קטיה בנוביץ', אגם הוצאה לאור, 2020
 זה לא קיץ בלעדיך (2010), תרגום לעברית: מיכל כהן, אגם הוצאה לאור, 2023
 קיץ לנצח (2011), תרגום לעברית: מיכל כהן, אגם הוצאה לאור, 2023

 טרילוגיית Burn for Burn 
 Burn for Burn (2012)
 Fire with Fire (2013)
 Ashes to Ashes (2014)

 טרילוגיית לכל הבנים שאהבתי פעם 
 לכל הבנים שאהבתי פעם (2014), תרגום לעברית: מיכל כהן, אגם הוצאה לאור, 2018
 נ.ב. אני עדיין אוהבת אותך (2015), תרגום לעברית: מיכל כהן, אגם הוצאה לאור, 2019
 לעולם ועד, לארה ג'ין (2017), תרגום לעברית: מיכל כהן, אגם הוצאה לאור, 2020

 פילמוגרפיה 
 שנה יצירה קרדיט כ הערות תסריטאית מפיקה במאית 2018 לכל הנערים שאהבתי    הופעת קמע כמורה בריקוד בית הספר 2020 לכל הנערים: נ.ב. אני עדיין אוהבת אותך    2021 לכל הנערים: לעולם ועד    הופעת קמע כמורה בטקס הפרסים 2022–2025 הקיץ שבו הפכתי ליפה    יוצרת, כתבה 4 פרקים וביימה את "הריקוד האחרון" הופיעה בהופעת אורח כדמות רקע 2023–הווה באהבה, קיטי    יוצרת, שותפה לכתיבה "XO" הופיעה בתפקיד אורח כסוכנת שער שדה התעופה

 קישורים חיצוניים 




 הערות שוליים 

קטגוריה:בוגרי אוניברסיטת קרוליינה הצפונית בצ'אפל היל
קטגוריה:סופרי ילדים ונוער אמריקאים
קטגוריה:סופרות ילדים ונוער אמריקאיות
קטגוריה:אמריקאיות שנולדו ב-1980
קטגוריה:אמריקאים שנולדו ב-1980